ddrg/super_eurlex huggingface dataset:
Ehdotus neuvoston asetukseksi (EY) Itävallan, Suomen ja Ruotsin liittymisasiakirjan 149 artiklan 1 kohdassa määrätyn ajan pidentämisestä /* KOM/97/0536 lopull. - CNS 97/0271 */



Virallinen lehti nro C 352 , 20/11/1997 s. 0011



Ehdotus neuvoston asetukseksi (EY) Itävallan, Suomen ja Ruotsin liittymisasiakirjan 149 artiklan 1 kohdassa määrätyn ajan pidentämisestä (97/C 352/06) KOM(97) 536 lopull. - 97/0271(CNS) (Komission esittämä 27 päivänä lokakuuta 1997) EUROOPAN UNIONIN NEUVOSTO, joka ottaa huomioon Itävallan, Suomen ja Ruotsin liittymisasiakirjan ja erityisesti sen 149 artiklan 2 kohdan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että liittymisasiakirjan 149 artiklan 1 kohdassa määritellään aika, jona sovelletaan siirtymäkauden toimenpiteitä Itävallan, Suomen ja Ruotsin järjestelmien siirtymisen helpottamiseksi liityttäessä liittymisasiakirjassa määritellyin edellytyksin yhteisen markkinajärjestelyn soveltamisesta johtuviin järjestelmiin, ja erityisesti uusien järjestelmien soveltamisesta johtuvien vaikeuksien kohtaamiseksi määrättynä päivämääränä, tämä aika päättyy 31 päivänä joulukuuta 1997, ja eräillä aloilla nämä vaikeudet ovat edelleen olemassa määrättynä päivämääränä, ja siksi on aiheellista käyttää liittymisasiakirjassa määrättyä mahdollisuutta pidentää kyseistä aikaa; mainittua aikaa on pidennettävä vuodella, ON ANTANUT TÄMÄN ASETUKSEN: 1 artikla Pidennetään liittymisasiakirjan 149 artiklan 1 kohdassa tarkoitettua aikaa 31 päivään joulukuuta 1998. 2 artikla Tämä asetus tulee voimaan 1 päivänä tammikuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Ehdotus neuvoston asetukseksi (EY) neuvoston asetuksen (EY) N:o 1488/96 (MEDA) muuttamisesta siltä osin kuin on kyse menettelystä aiheellisten toimenpiteiden toteuttamiseksi silloin, kun Välimeren alueen yhteistyökumppani ei täytä jotain tukitoimien jatkamiseksi vaadittua olennaista edellytystä /* KOM/97/0516 lopull. - CNS 97/0298 */



Virallinen lehti nro C 386 , 20/12/1997 s. 0009



Ehdotus neuvoston asetukseksi (EY) neuvoston asetuksen (EY) N:o 1488/96 (MEDA) muuttamisesta siltä osin kuin on kyse menettelystä aiheellisten toimenpiteiden toteuttamiseksi silloin, kun Välimeren alueen yhteistyökumppani ei täytä jotain tukitoimien jatkamiseksi vaadittua olennaista edellytystä (97/C 386/05) KOM(97) 516 lopull. - 97/0298(CNS) (Komission esittämä 11 päivänä marraskuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että asetuksen (EY) N:o 1488/96 3 artiklan mukaan asetus perustuu demokratian ja oikeusvaltion periaatteiden sekä ihmisoikeuksien ja perusvapauksien kunnioittamiselle, jotka ovat asetuksen olennainen osa ja joiden rikkominen aiheuttaa asianmukaiset toimenpiteet, asetuksen (EY) N:o 1488/96 16 artiklan mukaan lopullisesta menettelystä aiheellisten toimenpiteiden toteuttamiseksi silloin, kun Välimeren alueen yhteistyökumppani ei täytä jotain tukitoimien jatkamiseksi vaadittua olennaista edellytystä, päätetään 30 päivään kesäkuuta 1997 mennessä, tästä syystä on tarpeen muuttaa asetus (EY) N:o 1488/96 kyseisen menettelyn vahvistamiseksi, ja tämä asetus ei voi perustaa muihin valtuuksiin kuin Euroopan yhteisön perustamissopimuksen 235 artiklassa annettuihin, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1488/96 16 artikla tekstillä seuraavasti: "Kun jokin tukitoimien jatkamiseksi vaadittu olennainen edellytys on jäänyt Välimeren alueen yhteistyökumppanin osalta täyttymättä, neuvosto voi, komission ehdotuksesta, päättää määräenemmistöllä aiheellisista toimenpiteistä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Ehdotus neuvoston asetukseksi (EY) perunatärkkelystuotannon kiintiöjärjestelmästä annetun asetuksen (EY) N:o 1868/94 muuttamisesta /* KOM/97/0576 lopull. - CNS 97/0300 */



Virallinen lehti nro C 369 , 06/12/1997 s. 0019



Ehdotus neuvoston asetukseksi (EY) perunatärkkelystuotannon kiintiöjärjestelmästä annetun asetuksen (EY) N:o 1868/94 muuttamisesta (97/C 369/13) KOM(97) 576 lopull. - 97/0300(CNS) (Komission esittämä 11 päivänä marraskuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että neuvoston asetuksen (EY) N:o 1868/94 (1), sellaisena kuin se on viimeksi muutettuna asetuksella (EY) N:o 1863/95 (2), 2 artiklassa vahvistetaan tuottajajäsenvaltioiden perunatärkkelyskiintiöt markkinointivuosiksi 1995/96, 1996/97 ja 1997/98, asetuksen (EY) N:o 1868/94 3 artiklan 2 kohdan mukaan kolmivuotinen kiintiö on jaettava tuottajajäsenvaltioiden kesken komission neuvostolle antaman kertomuksen perusteella; on aiheellista jatkaa kolmella vuodella olemassaolevia kiintiöitä ottaen huomioon 2 artiklan 1 kohdan toisessa luetelmakohdassa tarkoitettu 104 554 tonnin reservin lopullinen yhdentäminen Saksan kiintiöön, tuottajajäsenvaltioiden olisi jaettava kolmen vuoden kiintiönsä kaikkien tärkkelystä tuottavien yritysten kesken markkinointivuodeksi 1995/96 kirjattujen kiintiöiden perusteella, lukuun ottamatta Saksaa, jonka osalta otetaan huomioon yhteenliittymisestä johtuvat kiintiöiden siirrot ja vuonna 1997/98 reservin perusteella myönnetyt lisäkiintiöt, ja kullekin tärkkelyksentuottajalle kirjatut kiintiön osat määritellään markkinointivuoden 1997/98 aikana mahdollisesti käytetty joustavuus huomioon ottaen, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1868/94 2 artikla seuraavasti: "2 artikla 1. Seuraaville tuottajajäsenvaltioille myönnetään seuraavat tärkkelyksentuotantokiintiöt markkinavuosiksi 1998/1999, 1999/2000 ja 2000/2001: >TAULUKON PAIKKA> 2. Jokainen tuottajajäsenvaltio jakaa 1 kohdassa tarkoitetun kiintiön käytettäväksi markkinointivuosina 1998/1999, 1999/2000 ja 2000/2001 tärkkelystä tuottavien yritysten kesken markkinointivuodeksi 1995/96 kirjattujen kiintiöiden osien perusteella, lukuun ottamatta Saksaa, jonka osalta otetaan huomioon yhteenliittymistä johtuvien kiintiöiden osien siirto ja vuonna 1997/98 reservin perusteella myönnetyt lisäkiintiöt. Kullekin tärkkelyksentuottajalle kirjattuja kiintiön osia voidaan korjata markkinointivuoden 1997/98 sellaisten mahdollisten ylitysten osalta, jotka on tehty 6 artiklan 2 kohdan nojalla." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 197, 30.7.1994, s. 4. (2) EYVL L 179, 29.7.1995, s. 1.
Ehdotus neuvoston direktiiviksi asetuksessa (EY) N:o 950/97 tarkoitettujen yhteisön epäsuotuisten maatalousalueiden luettelosta (Tanska) /* KOM/97/0575 lopull. - CNS 97/0308 */



Virallinen lehti nro C 372 , 09/12/1997 s. 0021



Ehdotus Neuvoston direktiiviksi asetuksessa (EY) N:o 950/97 tarkoitettujen yhteisön epäsuotuisten maatalousalueiden luettelosta (Tanska) (97/C 372/11) KOM(97) 575 lopull. - 97/0308(CNS) (Komission esittämä 11 päivänä marraskuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon maatalouden rakenteiden tehokkuuden parantamisesta 20 päivänä toukokuuta 1997 annetun neuvoston asetuksen (EY) N:o 950/97 (1) ja erityisesti sen 21 artiklan 2 kohdan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että saarilla sijaitsevat Tanskan osat kärsivät pysyvistä luonnonhaitoista ja maantieteellisistä haitoista, jotka aiheuttavat korkeampia tuotanto- ja kuljetuskustannuksia ja estävät näiden alueiden maanviljelijöitä saamaan sadostaan samanlaista elintasoa kuin muilla jäsenvaltion alueilla vastaavanlaista viljelyä harjoittavat viljelijät, Tanskan hallitus on toimittanut komissiolle asetuksen (EY) N:o 950/97 21 artiklan 1 kohdan mukaisesti luettelon saarista, jotka voitaisiin liittää yhteisön epäsuotuisten maatalousalueiden luetteloon, sekä tiedot näille alueille tyypillisistä erityispiirteistä, määriteltäessä yhteisön epäsuotuisiin alueisiin rinnastettavia erityishaitoista kärsiviä ja asetuksen (EY) N:o 950/97 25 artiklassa tarkoitettuja alueita otetaan huomioon kaikki kokonaispinta-alaltaan enintään 600 neliökilometrin suuruiset pienet saaret, joiden epäsuotuisista luonnonoloista on osoituksena kansallista keskitasoa alhaisempi maataloustulo, näin määriteltyjen alueiden kokonaispinta-ala ei ole yli neljä prosenttia kyseisen jäsenvaltion kokonaispinta-alasta, ja Tanskan hallituksen komissiolle alueen lajin määrittelemiseksi ilmoittamien edellä mainittujen tunnuslukujen laji ja taso vastaa asetuksen (EY) N:o 950/97 25 artiklassa tarkoitettujen erityisistä luonnonhaitoista kärsivien alueiden tunnuspiirteitä, ON ANTANUT TÄMÄN DIREKTIIVIN: 1 artikla Luettelo Tanskan epäsuotuisista maatalousalueista on tämän direktiivin liitteenä ja nämä alueet on sisällytetty asetuksen (EY) N:o 950/97 25 artiklassa tarkoitettujen yhteisön epäsuotuisten maatalousalueiden luetteloon. 2 artikla Tämä direktiivi on osoitettu Tanskan kuningaskunnalle. (1) EYVL L 142, 2.6.1997, s. 1. LIITE >TAULUKON PAIKKA>
Ehdotus neuvoston asetukseksi (EY) maito- ja maitotuotealan lisämaksusta annetun neuvoston asetuksen (ETY) N:o 3950/92 muuttamisesta /* KOM/97/0606 lopull. - CNS 97/0328 */



Virallinen lehti nro C 001 , 03/01/1998 s. 0020



Ehdotus neuvoston asetukseksi (EY) maito- ja maitotuotealan lisämaksusta annetun neuvoston asetuksen (ETY) N:o 3950/92 muuttamisesta (98/C 1/12) KOM(97) 606 lopull. - 97/0328(CNS) (Komission esittämä 20 päivänä marraskuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että maito- ja maitotuotealan lisämaksusta 28 päivänä joulukuuta 1992 annetun neuvoston asetuksen (ETY) N:o 3950/92 (1), sellaisena kuin se on viimeksi muutettuna komission asetuksella (EY) N:o 614/97 (2), antamisajankohtana sallittiin poikkeuksellisesti tietyillä edellytyksillä, että entisen Saksan demokraattisen tasavallan alueella oleville maatiloille viitemäärä voitiin tilapäisesti myöntää kahdentoista kuukauden ajanjaksolle; kyseisten tilojen uudelleen järjestämisen loppuun saattamiseksi kyseisen säännöksen soveltamista jatkettiin ajanjakson 1997-1998 loppuun (3), erityisesti maidontuotantoon vuokratiloilla liittyviä ongelmia ei saada ratkaistuksi ennen 31 päivää elokuuta 1998; näin ollen olisi sallittava poikkeuksellisesti poikkeustoimenpiteiden pidentäminen viimeisen kerran kahdella kahdentoista kuukauden ajanjaksolla kyseisten tilojen uudelleen järjestämisestä johtuvien ongelmien ratkaisemiseksi, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 3950/92 4 artiklan 4 kohtaan alakohta seuraavasti: "Edellä mainitusta uudelleen järjestämisestä johtuvien ongelmien ratkaisemiseksi lopullisesti ensimmäisen alakohdan soveltamista jatketaan kahdella kahdentoista kuukauden ajanjaksolla toisessa alakohdassa tarkoitetun ajanjakson päättymisestä." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 405, 31.12.1992, s. 1. (2) EYVL L 94, 9.4.1997, s. 4. (3) Neuvoston asetus (EY) N:o 1883/94, 27.7.1994 (EYVL L 197, 30.7.1994, s. 25).
Ehdotus: Neuvoston asetus (EY) N:o satelliittiseurantaa koskevan kokeiluhankkeen perustamisesta NAFO-sääntelyalueella 21 päivänä joulukuuta 1995 annetun asetuksen (EY) N:o 3070/95 muuttamisesta /* KOM/97/0671 lopull. - CNS 97/0346 */



Virallinen lehti nro C 006 , 10/01/1998 s. 0017



Ehdotus neuvoston asetukseksi (EY) satelliittiseurantaa koskevan kokeiluhankkeen perustamisesta NAFO-sääntelyalueella 21 päivänä joulukuuta 1995 annetun asetuksen (EY) N:o 3070/95 muuttamisesta (98/C 6/07) (ETA:n kannalta merkityksellinen teksti) KOM(97) 671 lopull. - 97/0346(CNS) (Komission esittämä 8 päivänä joulukuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että satelliittiseurantaa koskevan kokeiluhankkeen perustamisesta NAFO-sääntelyalueella 21 päivänä joulukuuta 1995 annetun neuvoston asetuksen (EY) N:o 3070/95 (1) 1 artiklan mukaisesti jäsenvaltiot perustavat NAFO-sääntelyalueella kalastavien alusten satelliittiseurantaa koskevia kokeiluhankkeita 1 päivän tammikuuta 1996 ja 31 päivän joulukuuta 1997 välisenä aikana, NAFOn kalastuskomissio hyväksyi 19 päivänä syyskuuta 1997 ehdotuksen satelliittiseurantahankkeen jatkamisesta 31 päivään joulukuuta 1998, NAFOn yleissopimuksen XI artiklan mukaisesti ehdotuksesta tulee 25 päivästä marraskuuta 1997 NAFOn sopimuspuolia velvoittava toimenpide, jos ehdotusta ei vastusteta, kyseinen ehdotus on syytä panna täytäntöön yhteisössä, ja merkittävien yhteisten etujen vuoksi tätä asetusta olisi sovellettava 1 päivästä tammikuuta 1998, ON ANTANUT TÄMÄN ASETUKSEN: 1 artikla Muutetaan asetus (EY) N:o 3070/95 seuraavasti: Korvataan 1 artiklan 1 kohdassa päivämäärä "31 päivään joulukuuta 1997" päivämäärällä "31 päivään joulukuuta 1998". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 329, 30.12.1995, s. 11.
Muutettu ehdotus neuvoston asetukseksi (EY, EHTY, Euratom) komission valtuuttamien edustajien oikeuksien ja velvollisuuksien määrittelemisestä yhteisön omien varojen valvomiseksi /* KOM/97/0668 lopull. - CNS 97/0016 */



Virallinen lehti nro C 004 , 08/01/1998 s. 0005



Muutettu ehdotus neuvoston asetukseksi (Euratom, EHTY, EY) komission valtuuttamien edustajien oikeuksien ja velvollisuuksien määrittelemisestä yhteisön omien varojen valvomiseksi (1) (98/C 4/04) KOM(97) 668 lopull. - 97/0016(CNS) (Komission esittämä 8 päivänä joulukuuta 1997 EY:n perustamissopimuksen 189 a artiklan 2 kohdan nojalla) Ottaakseen huomioon Euroopan tilintarkastustuomioistuimen ja Euroopan parlamentin lausunnot komissio tekee seuraavat muutokset alkuperäiseen ehdotukseensa. 1. Korvataan asetusehdotuksen nimi seuraavasti: "Ehdotus neuvoston asetukseksi (Euratom, EHTY, EY) komission valtuuttamien edustajien oikeuksien ja velvollisuuksien määrittelemisestä yhteisön omien varojen valvomiseksi" 2. Lisätään 3 artiklaan 4 kohta seuraavasti: "4. Asetuksen (ETY, Euratom) N:o 1552/89 19 artiklassa ja asetuksen (ETY, Euratom) N:o 1553/89 11 artiklan 1 kohdassa esitettyä valvontaa johtavat valtuutetut edustajat, jotka ottavat työnsä järjestämiseksi asianmukaiset yhteydet jäsenvaltioiden toimivaltaisiin hallintoviranomaisiin." 3. Muutetaan 7 artikla seuraavasti: "7 artikla Ensimmäisen artiklan 2 kohdan, 2 artiklan, 3 artiklan 1 kohdan a ja b alakohdan, 4 artiklan 1 kohdan sekä 5 ja 6 artiklan säännöksiä sovelletaan myös niihin tarkastuksiin, joita suorittavat komission tätä tarkoitusta varten erityisesti valtuuttamat virkamiehet ja toimihenkilöt asetuksen (ETY, Euratom) N:o 1553/89 11 artiklan 1 kohdan ja asetuksen (ETY, Euratom) N:o 1552/89 19 artiklan mukaisesti. Komissioon tilapäisesti siirretyt kansalliset asiantuntijat voivat osallistua näihin tarkastuksiin." (1) EYVL C 95, 24.3.1997.
Ehdotus: neuvoston asetus (Euratom, EHTY, EY) niiden Euroopan yhteisöjen virkamiesten ja muun henkilöstön ryhmien määrittelystä, joihin sovelletaan Euroopan yhteisöjen erioikeuksista ja vapauksista tehdyn pöytäkirjan 12 artiklan, 13 artiklan toisen kohdan ja 14 artiklan määräyksiä, annetun neuvoston asetuksen (Euratom, EHTY, ETY) N:o 549/69 muuttamisesta /* KOM/97/0725 lopull. - CNS 98/0059 */



Virallinen lehti nro C 118 , 17/04/1998 s. 0015



Ehdotus neuvoston asetukseksi (Euratom, EHTY, EY) niiden Euroopan yhteisöjen virkamiesten ja muun henkilöstön ryhmien määrittelystä, joihin sovelletaan Euroopan yhteisöjen erioikeuksista ja vapauksista tehdyn pöytäkirjan 12 artiklan, 13 artiklan toisen kohdan ja 14 artiklan määräyksiä, annetun neuvoston asetuksen (Euratom, EHTY, ETY) N:o 549/69 muuttamisesta (98/C 118/10) KOM(97) 725 lopull. - 98/0059(CNS) (Komission esittämä 20 päivänä helmikuuta 1998) EUROOPAN UNIONIN NEUVOSTO, joka ottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta, ottaa huomioon pöytäkirjan Euroopan yhteisöjen erioikeuksista ja vapauksista ja erityisesti sen 16 ja 23 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon Euroopan rahapoliittisen instituutin lausunnon, ottaa huomioon Euroopan yhteisöjen tuomioistuimen lausunnon, ottaa huomioon tilintarkastustuomioistuimen lausunnon, sekä katsoo, että 1) Euroopan keskuspankki, jäljempänä "EKP", perustetaan heti, kun sen johtokunta on nimetty, 2) on tarkoituksenmukaista laajentaa niiden Euroopan yhteisöjen virkamiesten ja muun henkilöstön ryhmien määräämisestä, joihin sovelletaan tiettyjä Euroopan yhteisöjen erioikeuksista ja vapauksista tehdyn pöytäkirjan määräyksiä, annetun neuvoston asetuksen (Euratom, EHTY, ETY) N:o 549/69 soveltaminen koskemaan Euroopan keskuspankkia ja näin varmistaa, että Euroopan keskuspankin henkilökunta velvollisuuksiensa ja erityisasemansa vuoksi nauttii samoista erioikeuksista, vapauksista ja eduista, ON ANTANUT SEURAAVAN ASETUKSEN: 1 artikla Asetuksen (Euratom, EHTY, ETY) N:o 549/69 4 a artikla korvataan seuraavalla tekstillä: "4 a artikla Rajoittamatta Euroopan yhteisöjen erioikeuksista ja vapauksista tehdyn pöytäkirjan 23 artiklan soveltamista Euroopan keskuspankin johtokunnan ja neuvoston jäseniin pöytäkirjan 12 artiklassa, 13 artiklan toisessa kohdassa ja 14 artiklassa määrättyjä erioikeuksia ja vapauksia sovelletaan tämän asetuksen 1, 2 ja 3 artiklassa määrätyin edellytyksin ja rajoituksin - Euroopan keskuspankin henkilökuntaan, - henkilöihin, jotka saavat työkyvyttömyyseläkettä, vanhuuseläkettä tai jälkeen jääneen eläkettä Euroopan keskuspankilta." 2 artikla Tämä asetus tulee voimaan sinä päivänä, jolloin Euroopan keskuspankin perustaminen tulee voimaan. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Ehdotus: neuvoston asetus (EY, Euratom, EHTY) Euroopan yhteisöille suoritettavaan veroon sovellettavien edellytysten ja menettelyn vahvistamisesta annetun neuvoston asetus (ETY, Euratom, EHTY) N:o 260/68 muuttamisestaa /* KOM/97/0725 lopull. - CNS 98/0058 */



Virallinen lehti nro C 118 , 17/04/1998 s. 0014



Ehdotus neuvoston asetukseksi (EY, Euratom, EHTY) Euroopan yhteisöille suoritettavaan veroon sovellettavien edellytysten ja menettelyn vahvistamisesta annetun neuvoston asetuksen (ETY, Euratom, EHTY) N:o 260/68 muuttamisesta (98/C 118/09) KOM(97) 725 lopull. - 98/0058(CNS) (Komission esittämä 20 päivänä helmikuuta 1998) EUROOPAN UNIONIN NEUVOSTO, joka ottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta, ottaa huomioon pöytäkirjan Euroopan yhteisöjen erioikeuksista ja vapauksista, ja erityisesti sen 13 ja 23 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon Euroopan rahapoliittisen instituutin lausunnon, sekä katsoo, että 1) Euroopan keskuspankki, jäljempänä "EKP", perustetaan heti, kun sen johtokunta on nimetty, 2) on tarkoituksenmukaista laajentaa Euroopan yhteisöille suoritettavan veron soveltaminen, asetuksessa (ETY, Euratom, EKPJ) N:o 260/68 (1) säädetyin edellytyksin ja siinä säädettyä menettelyä käyttäen koskemaan Euroopan keskuspankin johtokunnan ja neuvoston sekä sen henkilöstön palkkoja ja palkkioita; tämän veron soveltaminen Euroopan rahapoliittiseen instituuttiin on tarpeetonta sen jälkeen kun instituutti on asetettu selvitystilaan, ON ANTANUT SEURAAVAN ASETUKSEN: 1 artikla Asetuksen (ETY, Euratom, EHTY) N:o 260/68 12 a artikla korvataan seuraavalla tekstillä: "12 a artikla Tätä asetusta sovelletaan Euroopan keskuspankin johtokunnan ja neuvoston jäseniin, sen henkilöstöön sekä pankin maksamien eläkkeiden saajiin, jotka kuuluvat niihin ryhmiin, jotka neuvosto määrää erioikeuksista ja vapauksista tehdyn pöytäkirjan 16 artiklan ensimmäisen kohdan mukaisesti, jos kyseessä ovat palkat ja palkkiot tai pankin maksamat työkyvyttömyyseläkkeet, vanhuuseläkkeet tai jälkeen jääneen eläkkeet." 2 artikla Tämä asetus tulee voimaan sinä päivänä, jolloin Euroopan keskuspankin perustaminen tulee voimaan. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 56, 4.3.1968, s. 8.
Muutettu ehdotus Euroopan parlamentin ja neuvoston direktiiviksi elintarvikkeiden muista lisäaineista kuin väri- ja makeutusaineista annetun Euroopan parlamentin ja neuvoston direktiivin 95/2/EY muuttamisesta /* KOM/97/0656 lopull. - COD 96/0166 */



Virallinen lehti nro C 077 , 12/03/1998 s. 0007



Muutettu ehdotus Euroopan parlamentin ja neuvoston direktiiviksi elintarvikkeiden muista lisäaineista kuin väri- ja makeutusaineista annetun Euroopan parlamentin ja neuvoston direktiivin 95/2/EY (1) muuttamisesta (98/C 77/05) (ETA:n kannalta merkityksellinen teksti) KOM(97) 656 lopull. - 96/0166(COD) (Komission esittämä 16 päivänä tammikuuta 1998 EY:n perustamissopimuksen 189 a artiklan 2 kohdan nojalla) Euroopan parlamentin annettua 23. lokakuuta 1997 lausuntonsa (2) ehdotuksesta KOM(96) 303 lopullinen - 96/0166(COD) Euroopan parlamentin ja neuvoston direktiiviksi elintarvikkeiden muista lisäaineista kuin väri- ja makeutusaineista annetun Euroopan parlamentin ja neuvoston direktiivin 95/2/EY muuttamisesta komissio on päättänyt muuttaa edellä mainittua ehdotusta Euroopan yhteisön perustamissopimuksen 189 a artiklan 2 kohdan nojalla. NYKYINEN EHDOTUS MUUTETTU EHDOTUS (1) EYVL C 76, 11.3.1997, s. 34. (2) Lausuntoa ei ole vielä julkaistu. NYKYINEN EHDOTUS MUUTETTU EHDOTUS >TAULUKON PAIKKA>